SUA critică decizia Spaniei, Irlandei și Norvegiei de a recunoaște Palestina ca stat
Casa Albă a dezaprobat, miercuri, decizia pe care Spania, Irlanda și Norvegia au luat-o de a recunoaște formal Palestina ca stat independent, relatează agenția EFE, potrivit Agerpres. Statele Unite susțin că ar trebui să se ajungă la soluția a doua state (Israel și un stat palestinian) doar prin negocieri cu Israelul.